NARIADENIE KOMISIE (ES) č. 1092/2004
z 10. júna 2004,
ktorým sa mení a dopĺňa nariadenie (ES) č. 1342/2003 v oblasti definícií kategórií ryže v zmysle nariadenia (ES) č. 1291/2000
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou (1), najmä na jeho článok 9 odsek 2,
keďže:
(1)
Článok 14 nariadenia Komisie (ES) č. 1291/2000 z 9. júna 2000, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (2), stanovuje možnosť definovať kategórie výrobkov pre žiadosti o licencie a licencie s vopred stanovenou sadzbu náhrady.
(2)
S cieľom umožniť pružnejšie riadenie systému vývozných náhrad v sektore ryže, je vhodné definovať kategórie ryže.
(3)
Z toho dôvodu je potrebné zmeniť a doplniť nariadenie Komisie (ES) č. 1342/2003 z 28. júla 2003, ktorým sa stanovujú osobitné pravidlá uplatňovania systému dovozných a vývozných licencií v sektore obilnín a ryže (3).
(4)
Opatrenia uvedené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
V článku 4 odsek 1 druhý pododsek nariadenia (ES) č. 1342/2003 sa dopĺňa tento text:
„Kategória 7
:
1006 20 11 9000, 1006 20 13 9000, 1006 20 15 9000, 1006 20 92 9000, 1006 20 94 9000, 1006 20 96 9000
Kategória 8
:
1006 30 21 9000, 1006 30 23 9000, 1006 30 25 9000, 1006 30 42 9000, 1006 30 44 9000, 1006 30 46 9000
Kategória 9
:
1006 30 61 9100, 1006 30 63 9100, 1006 30 65 9100, 1006 30 92 9100, 1006 30 94 9100, 1006 30 96 9100
Kategória 10
:
1006 30 61 9900, 1006 30 63 9900, 1006 30 65 9900, 1006 30 92 9900, 1006 30 94 9900, 1006 30 96 9900.“
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Bude sa uplatňovať od 1. apríla 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. júna 2004